ජාත්‍යන්තර බැඳුම්කර වෙළෙඳපොලෙන් ආධාර ලබා ගැනීමට මෙන්ම විදේශ වාණිජ බැංකු වලින් කෙටි කාලින ණය ලබාගැනීමට ද පාකිස්තානය අපොහොසත් වී ඇතැයි එරට මුදල් අමාත්‍ය මිෆ්ටා ඉස්මේල් පවසයි.එහෙයින්, පවතින ආර්ථික අර්බුදයෙන් ගොඩ යෑමට නම්, පාකිස්තානයේ එකම විකල්පය වන්නේ ජාත්‍යන්තර මූල්‍ය අරමුදල පමණක් යැයි ද මුදල් අමාත්‍යවරයා වැඩි දුරටත් පැහැදිලි කර තිබේ.පාකිස්තානයේ ඩොලර් බැඳුම්කර මේ මාසයේ වාර්තාගත ලෙස පහත වැටුණු අතර ඉන්ධන මිල වැඩි කිරීමත් සමඟ යම් ප්‍රමාණයකට වැඩි වූ බව ද පැවැසෙයි.ඉන්ධන මිල වැඩි කිරීම ජාත්‍යන්තර මූල්‍ය අරමුදලේ ණය නැවත ලබාගැනීම ආරම්භ කිරීම සඳහා නිර්දේශයක් බව පකිස්තාන රජය ප්‍රකාශ කළේය.